سروە عەبدولواحید

سروە عەبدولواحید سیاسەتمەدارێکی کوردی عێراق و ڕۆژنامەنووسێکی پێشووە و پێشتر ئەندامی بزووتنەوەی گۆڕان بووە. لە ساڵی ٢٠١٨دا بووە یەکەم ژن کە کاندیدبوونی خۆی بۆ پۆستی سەرۆککۆماری عێراق ڕابگەیەنێت. خوشکی شاسوار عەبدولواحید سەرۆکی بزووتنەوەی نەوەی نوێیە و وەک سەرۆکی ئەو حیزبە لە پەرلەمانی عێراقدا کاردەکات.

ناوبراو بە دژایەتیکردنی بنەماڵەی بارزانی ناسراوە، بە «خێزانی دەسەڵاتدار» ناوی دەبات، بەتایبەتی سەرۆکی ھەرێم لەو کاتەدا مەسعوود بارزانی، کاتێک لە ساڵی ٢٠١٧ ڕیفراندۆمی سەربەخۆیی ھەرێمی کوردستان ئەنجامدا.

 ژیاننامە 
سروە عەبدولواحید لە ساڵی ١٩٧٠ لە پارێزگای سلێمانی لەدایکبووە.

لە ساڵی ١٩٩٣ بڕوانامەی بەکالۆریۆسی لە زمانی عەرەبی لە کۆلێژی پەروەردە لە زانکۆی بەغدا بەدەستھێناوە، لە بواری ڕۆژنامەگەری و ڕاگەیاندن کاری کردووە، پاشان لە بواری وانەوتنەوە.

کاری سیاسی وەک ئەندامی فەرمانگەی پەیوەندییەکان لە ئەنجومەنی وەزیرانی سلێمانی دەستپێکردووە، جگە لەوەی لە ساڵی ١٩٩٨ تا ٢٠٠٣ کار لەسەر بابەتەکانی مافی ژنان دەکات، لە ساڵی ٢٠١٤دا سروە عەبدولواحید وەک نوێنەری پارێزگای ھەولێر بۆ ئەنجومەنی نوێنەرانی عێراق ھەڵبژێردرا و تا ساڵی ٢٠١٨ بوو بە سەرۆکی کوتلەی پەرلەمانیی گۆڕان. ئەندامی تۆڕی ژنە پەرلەمانتارانی عەرەبیشی بەدەستھێنا.

بەشداری ھەڵبژاردنی پەرلەمانی عێراقی ساڵی ٢٠١٨ی نەکرد.

لە مانگی ئازاری ساڵی ٢٠١٨ پۆلیسی ھەولێر لە ھەرێمی کوردستان بە تۆمەتی سووکایەتیکردن بە ھێزی پێشمەرگە فەرمانی دەستگیرکردنی بۆ دەرکرد. ئەمەش دوای ئەو لێدوانانەی لە ئەیلوولی ٢٠١٧ دا بۆ دەزگایەکی ڕاگەیاندنی عەرەبی وتبووی کە ژمارەیەک خێزانی پێشمەرگە بەھۆی وەرنەگرتنی مووچەی تەرخانکراو بۆیان لەلایەن حکوومەتی ھەرێمی کوردستانەوە بەدەست بارودۆخێکی سەختی ئابوورییەوە دەناڵێنن. پێش فەرمانی دەستگیرکردنەکە گردبوونەوەی ھەزاران چەکداری پێشمەرگە بە سەرۆکایەتی مەنسوور بارزانی کوڕی مەسعوود بارزانی بۆ ناڕەزایەتی دەربڕین بەو لێدوانانە بەڕێوەچوو.https://web.archive.org/web/20180924033423/http://ina.iq/archives/64484https://web.archive.org/web/20180924141712/https://www.youm7.com/story/2018/9/23/%D9%86%D8%A7%D8%A6%D8%A8%D8%A9-%D9%83%D8%B1%D8%AF%D9%8A%D8%A9-%D8%AA%D8%B9%D9%84%D9%86-%D8%AA%D8%B1%D8%B4%D8%AD%D9%87%D8%A7-%D9%84%D9%85%D9%86%D8%B5%D8%A8-%D8%B1%D8%A6%D9%8A%D8%B3-%D8%AC%D9%85%D9%87%D9%88%D8%B1%D9%8A%D8%A9-%D8%A7%D9%84%D8%B9%D8%B1%D8%A7%D9%82/3961863

ناوی ناوبراو لەنێو کاندیدەکانی پۆستی سەرۆککۆماری عێراق لە مانگی ئەیلوولی ٢٠١٨دا ھاتووە.https://web.archive.org/web/20161215152801/http://www.alhurra.com/a/erbil-/339183.html

بەشداری ھەڵبژاردنی پەرلەمانی عێراقی ساڵی ٢٠٢١ی لە پارێزگای سلێمانی کرد، کە زۆرترین دەنگی ژنانی بەدەستھێناوە، ھەروەھا بە سەرۆکی جووڵانەوەی نەوەی نوێ لە ئەنجومەنی نوێنەرانی عێراق ھەڵبژێردرا.https://web.archive.org/web/20181114060412/http://www.alalam.ir/news/3795226/%D8%A7%D9%84%D8%AD%D8%B2%D8%A8-%D8%A7%D9%84%D8%AF%D9%8A%D9%85%D9%82%D8%B1%D8%A7%D8%B7%D9%8A-%D8%A7%D9%84%D9%83%D8%B1%D8%AF%D8%B3%D8%AA%D8%A7%D9%86%D9%8A-%D9%8A%D8%B1%D8%B4%D8%AD-%D9%81%D8%A4%D8%A7%D8%AF-%D8%AD%D8%B3%D9%8A%D9%86-%D9%84%D8%B1%D8%A6%D8%A7%D8%B3%D8%A9-%D8%A7%D9%84%D8%B9%D8%B1%D8%A7%D9%82

 سەرچاوەکان 

پۆل:زیندووان
پۆل:دەرچووانی زانکۆی بەغدا
پۆل:سیاسییەکانی جووڵانەوەی نەوەی نوێ